สวัสดีครับ ผมเป็นกระเพาะมา ร่วม4 เดือน อาการ ดีขึ้น ครั้งแรก 10 วันเลิกยาทันที 2วัน ไม่รูสึกเลย กินอาหารแสลงอีก เป็นอีก รักษาแบบผิดๆถูกๆมา 4 เดือน กินยาบ้างไม่กินบ้าง สมุนไพรบ้าง อาการหนักขึ้น ตอนกลางคืน กรดกัดแรงมากแสบปวด ประมาณ 4-5 วัน ไม่ได้ปวดบิดเอง เลยไป หารพ ได้ยา กลางคืนมาด้วย(ปกติ กินแต่ เช้า-เย็น แต่ก่อนเป็นคน นอน กิน ไม่เป็นเวลาเลยครับ กลางคืนบ้างกลางวันบ้าง ) ตอนนี้ รักษาเข้มงวด มา 25 วันแล้ว อาการดีขึ้นมาก จากจับท้องไมไ่ด้เลย เจ็บมาก ตอนนี้ เหลือแต่ เจ็บๆนิดๆหน่อย แทบจะไม่มีลมแล้ว** อาการ ก่อนรักษา ปวดหลัง 2ข้าง เจ็บ แสบ จุก ท้อง ถ่ายเหลวกากมาก ไม่มีเลือด หรือดำ ไม่อาเจียน ไม่แสบหน้าอก น้ำหนักลด เดือนละ 1 โล หรือ ครึ่งโล จาก 50เหลือ 45-46 ไม่เหนื่อยง่าย**อาการหลังรักษา 25 วัน เจ็บนิดหน่อย เหลือปวดหลังนิดหน่อยข้างซ้าย คิดว่าเหลืออาการประมาณ 20% ถ่ายปกติ ขนาด 2 นิ้วแนบกันขึ้นไปไม่มีกาก แทบไม่มีลมในท้อง ไม่จุกลิ้นปี่แล้ว ไม่เหนื่อยง่าย หลับสบายขึ้นเยอะ ไม่ถ่ายดำ หรือเลือด**ที่อยากรู้คือ รู้สึกเหมือนมีก้อนเหมือนลมในใส้ (ไม่กลม) เวลาที่ กินข้าวเสร็จ และก็ ช่วงเช้า กดแล้วแข็ง แต่พอถ่าย หรือผายลมออก ก็หายไป กดแลวนิ่ม แล้วก็น้ำหนักยังลดอยู่ 1 โล (ปกติเป็นคน นน. ขึ้นยากมากๆครับ กินเยอะแค่ไหนก็ไม่ขึ้น ปัจจุบันเลือกกิน เพราะบอกกินน้อยๆ ไมไ่ด้คุมน้ำหนักเลย ) อาการแบบนี้ จะเป็นโณคร้ายไหมครับ ไม่ได้ส่องกล้องเพราะไมไ่ด้ให้ส่อง
สวัสดีค่ะ โรคกระเพาะอาหารอักเสบ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผล และเพิ่มความเสี่ยงในการเป็นโรคมะเร็งกระเพาะอาหารได้อาการมักมาด้วยจุกแน่นท้อง ท้องอืด ท้องเฟ้อ อิ่มง่าย คลื่นไส้ อาเจียน รู้สึกเหมือนอาหารไม่ย่อย ถ้ามีแผลในกระเพาะอาหารร่วมด้วยอาจถ่ายดำ ถ่ายเป็นเลือดดังนั้นจากอาการที่กล่าวมาก็ยังเป็นอาการของเรื่องกระเพาะอาหารอักเสบได้อยู่ค่ะ แนะนำให้กินยาลดกรดตามที่แพทย์สั่งมาต่อไป ถ้ามีอาการท้องอืดมีลมมากอาจรับประทานยาลดอาการท้องอืด ท้องเฟ้อร่วมด้วยได้แต่หากมีเรื่องน้ำหนักลดเร็วผิดปกติ กินได้น้อยลง ถ่ายดำ ถ่ายเป็นเลือด อาเจียนเป็นเลือด ควรกลับไปพบแพทย์ เพราะอาจเป็นสัญญาณอันตรายเช่นมีแผลในกระเพาะอาหาร หรือมีมะเร็งกระเพาะอาหารการดูแลตัวเองเบื้องต้น หลีกเลี่ยงการรับประทานอาหารมื้อใหญ่ๆ งดรับประทานอาหารรสจัด ดื่มน้ำมากๆ ไม่กินแล้วนอนลงทันที ขับถ่ายทุกวันให้เป็นเวลา พยายามลุกเดินบ่อยๆให้ลำไส้บีบตัวทำงานได้ดี ไม่เกิดอาการท้องอืด